Barrikade
Barrikade er et brætspil for 2-4 spillere, opfundet af Werner Schöppner og udgivet af forlaget Ravensburger siden 1960.
Som navnet antyder, gælder det bl.a. om at opstille barrikader for modspillerne med spærrebrikker. En spærrebrik kan kun flyttes, hvis man efter terningekast lander direkte på feltet med brikken. Den spiller, der først får en af sine fem spillebrikker over spillepladen og i mål, har vundet. Spillebrikker kan undervejs slås tilbage til start. Barrikade deler træk med ludo og pachisi.